tartuNLP/wikipedia-smugri-20251201 huggingface dataset:
Наскаысь геоглифъёс

Наскаысь геоглифъёс яке Наскаысь гожъёс () — Перуысь Наска плато вылын суредам бадӟым суредъёс но гожъёс (геоглифъёс). Туннэ нуналлы отын шараямын 30 пала суредъёс (тылобурдоос, обезьяна, чонари, сяськаос но мукетыз); озьы ик ог 13 сюрс гожъёс но полосаос но 700 пала геометрической фигураос. Кӧс куазь луэмен соос вашкала дырысен утиськизы. Татчыозь туж умой тодмо ӧвӧл, кинъёс но марлы соосты лэсьтӥзы.
1994-тӥ арын та геоглифъёс ЮНЕСКО-лэн списоказ пыртэмын вал.
Тициуслэн — Боделэн правилозы

Тициуслэн — Боделэн правилозы — планетаосысен Шундыозь кусыпъёслэсь (расстояниослэсь) математикая радъяськемзэс возьматӥсь эмпири правило (дырын-дырын сое закон мыдлань шуо). Та правило И. Д. Тициусэн 1766-тӥ арын дэмламын вал но ваньмызлы тодмо луиз 1772-тӥ арын И. Э. Боделэн ужъёсыз луэмен. Тициуслэн — Боделэн правилозыя, Меркурийысен, Венераысен, Музъемысен, Марсысен, пичи планетаосын кульчолэн шор люкетысеныз, Юпитерысен, Сатурнысен, Уранысен но Плутонысен Шундыозь (Нептун та правилолы уг тупа) астрономической единицаосын лыдъям кусыпъёс тазьы поттӥсько. 
formula_1 радысь котькуд лыд вылэ лыд 4 ватсаське, собере ваньмыз лыдъёс даслы люкисько. Озьы поттэм выль лыдъёс: 0,4; 0,7; 1,0; 1,6; 2,8; 5,2; 10,0; 19,6; 38,8 лыдъясько вылӥ верам планетаослэн орбитаоссылэн астрономической единицаосын возьматэм радиусъёссы шуыса. Мукет сямен,
 formula_2
formula_3 рад — со геометрической прогрессия, нырысетӥез лыд сяна. Мукет сямен, formula_4.
Та формулаез мукет сямен но гожтыны луэ:
 formula_5
 formula_6
Та эмпири зависимостез теориен ярамон валэктон туннэ нуналлы ӧвӧл.
Вознюк, Борис Леонидович

Борис Вознюк (Уфа, СССР, 1943) — украин артист. Украинаысь калык артист (1999).
Крайстчерч

Крайстчерч () — Выль Зеландилэн Лымшор шормуӵысьтыз кар. Кентербери улослэн шорсюлмыз. Городлэн нимыз маори кылын — "Те Фенуа О Те Потики-Таутахи" ("Te Whenua o Te Potiki-Tautahi").
Бостон

Бостон () — США-ысь бадӟым кар, Массачусетс штатлэн шоркарез, Выль Англия улосысь тужгес но бадӟымез город.
Карын интыяськемын уно дышетсконниос, соос пӧлын быдэс дуннелы тодмоосыз — Гарвард университет, Массачусетсысь технологиосъя институт (MIT), Бостонысь университет но Бостонысь колледж.
Титикака

Титикака () — Шор Анд гурезьёс пӧлын, Перулэн но Боливилэн кунгожазы интыяськем ты. Лымшор Америкаысь тужгес бадӟымез ты (Маракайбоез лыдъятэк). Со 3812 м ӝуждалаын кылле. Вылызлэн быдӟалаез — 8300 пала км², мурдалаез — 304 метрозь.
Бесерман диалект

Бесерман диалект (Бесерман кыл) — удмурт калыклэн нимаз люкетэзлэн — бесерманъёслэн — вераськон кылзы. 1989-тӥ арын калыкез лыдъян-чотанъя бесерман кылын вераськисьёслэн лыдзы 5 сюрс адями пала вал. Соос уло Удмуртиысь куд-ог уйпал ёросъёсын, Чупчи шур котырын.
Та диалектлэн статусэз пумысь пӧртэмесь малпамъёс вань. Куд-ог учёнойёс сое нимаз кыл шуо, нош мукетъёсыз — удмурт кыллэн наречиеныз лыдъяло.
Лексика ласянь бесерман диалект тюрк кылъёсысь асэстэмъёсын узыр. Трос ласянь со тодэ вайытэ лымшор удмурт говоръёсты.
Удмурт кун университетлэн Кудымкарысь филиалэз

Удмурт кун университетлэн Кудымкарысь филиалэз (Кудымкарысь институт) — Удмурт кун университетлэн структураяз пырись нимаз люкетэз. Интыяськемын Кудымкарын — Коми-Пермяк округлэн шорсюлмаз. Адресэз — Кудымкар, Лихачёв ульча, 62-тӥ номеро юрт.
2018-тӥ аръя филиал ӧнерчиосты таӵе ӧръёсъя дася вал: юриспруденция, педагогической дышетон, экономика, менэӝмент, техносферной безопасность, прикладной информатика, информационной системаос.
Историез.
1994-тӥ арын Коми-Пермяк автономи округлэн шоркараз усьтӥськиз Удмурт кун университетлэн представительствоез. 1996-тӥ арын та представительство УдГУ-лэн филиалэзлы пӧрмытэмын вал. 1999-тӥ арын 21-тӥ коньывуонэ Удмурт кун университетлэн 36/0105 номеро приказэзъя УдГУ-лэн Кудымкарын филиалэзлы институт статус сётэмын вал. Со дырысен филиаллэн кыкетӥ нимыз вань — "Кудымкарысь институт".
2010-тӥ арын Социально-гуманитарной но правовой дисциплинаосъя кафедраын венгер кылэз дышетон кутскиз.
Гончаров, Иван Александрович

Иван Александрович Гончаров (6 (18) июне 1812, Симбирск, Россия империя — 15 (27) сентябре 1891, Петербург, Россия империя) — тодмо ӟуч гожъяськись но литература дунъясь.
Улон сюресэз.
И. А. Гончаров 1812-тӥ арын 6-тӥ (18-тӥ) инвожое Симбирскын вордскемын. 1831-тӥ арын со Мускоысь университетэ дышетскыны пыре. Отын ик литература уж борды но кутске. Белинскийен тодматскыса, Гончаров солы аслэсьтыз нырысьсэ быдэстымтэ «Обыкновенная история» романзэ эскерыны сётэ. 1847-тӥ арын со роман «Современник» журналын поттэмын вал. Белинский сое ушъяз.
1849-тӥ арын «Обломов» нимо выль романэзлэсь люкетсэ поттӥз. 9 ар улыса гинэ со романэз быдэсак вуттэмын вал.
1852—1854 аръёсы дуннекотыр уянэ ветлэмез сярысь «Фрегат Паллада» книга поттӥз. Нош 1868—1869 аръёсы «Обрыв» нимо куиньметӥ романэз потӥз. Со куинь романъёс Гончаровлэн творчествояз бадӟым инты басьто.
Иван Александрович Гончаров 15-тӥ (27-тӥ) куарусёнэ 1891-тӥ арын Петербургын кулӥз.
Брюллов, Карл Павлович

Карл Павлович Брюллов (Брюлов) (1822-тӥ арлэсь азьло — Брюлло) — тодмо ӟуч художник. Со 1799-тӥ арын вордскиз. Петербургысь художественной академиез быдтыса 1822-тӥ арысен 13 ар куспын Италиын ужа. Отын «Помпеилэн берпум нуналэз» тодмо луись суред гожтэ. Быдэс Европаысь но тужгес Италиысь суредасьёс пӧлын данлыкез паськыт вӧлме солэн.
Брюллов аслаз произведениосаз композициез но движениез умой сётыны быгатылӥз. Со котькыӵе дано суредасьёс сярысь суредъёсаз краска узыр пыртылэ вал. Брюллов бадӟым тодонлыкен но бадӟым быгатонлыкен ужаз.
1836-тӥ арын Россие бертыса 12 ар Петербургын улэ. Соку уно тодмо луись произведениос кылдытэ.
Карл Брюллов 1852-тӥ арын 23-тӥ инвожое кулӥз. Со кулэм бере ик художникъёс пӧлын брюллов школа кылдӥз. Солэн умоесь ученикъёсыз П. Орлов, Петровский но Капков умой быгатонъёссэс возьматӥзы.
Удмурт автономной областьлэн революционной комитетэз

Удмурт автономной областьлэн революционной комитетэз (Удмурт облревком) — Удмурт автономиен огвакытлы кивалтӥсь кун орган. Кылдытэмын 1921-тӥ арын 5-тӥ толшоре ВЦИК-лэн декретэзъя. Ужаны кутскиз 9-тӥ тулыспалысен. Интыяськиз со Глаз карысь Столбов вузчилэн коркаяз.
Революционной комитетлэн тӧроез луиз Иосиф Наговицын. Со сяна нырысь удмурт правительствое озьы ик пыризы Трокай Борисов, Степан Барышников но Н. Ф. Шутов.
Ревком кивалтӥз политикаын, калык хозяйствоын, социально-культурной но национальной удысын лэсьтӥськонэн, шаерысь ужъюртъёслэн радъяськеменызы но ужаменызы. Ревкомлэн одӥгез валтӥсез ужпумез луиз удмурт шаерысь советъёслэсь нырысетӥ съездзэс дасян. Та съезд 1921-тӥ арын пӧсьтолэзе люкаськиз но 20-тӥ пӧсьтолэзе Удмурт автономной областьлы исполнительной комитетэз (облисполкомез) бырйиз. Таин валче облревком быдтэмын вал.
Структураез.
Удмурт облревкомлэн таӵе структураез вал:
Tayanna

Tayanna (зэмос нимыз — "Татьяна Михайловна Решетняк", ) — украин кырӟась.
Пушкар

Пушкар — Якшур-Бӧдья ёросысь удмурт гурт, Пушкар гурт поселенилэн шорсюлмыз. Пушкар интыяськемын ёрослэн ӵукпал люкетаз, Якшур-Бӧдьялэсь 6 иськемын, Ижлэн шорезлэсь 40 иськемын. Гурт сылэ Бадӟым Оӵ шур дурын.
Историез.
Пушкар 1865-тӥ арын кылдэмын. 1931-тӥ арын отын кылдытӥзы «Молот» нимо артелез. 2004—2005 аръёсы гурт газифицировать каремын вал.
Урамъёсыз.
Гуртын 9 ульчаос вань: Ключевой, Лесной, Луговой, Молодёжной, Новой, Полевой, Удмурт, Цветочной но Центральной.
Удмуртиысь зоопарк

Удмуртиысь зоопарк — кун зоологи парк, Иж карын интыяськем адӟытон комплекс. 2015-тӥ арын со Европаысь 20 устоез зоопарк пӧлы пыриз.
Удмурт шоркарын зоопаркез лэсьтон кутскемын 2006-тӥ арын шаер президентлэн А. Волковлэн кичӧлтэмезъя. Усьтӥськиз со 2008-тӥ арын 10-тӥ сентябре.
Зоопарк интыяське Ижысь Уйпал-Ӝытшор улоно ёросын, кытын со Киров нимо парклэсь 16 гектар быдӟа люкетсэ басьтэ. Та вакытэ отын 800 пӧйшуръёс но тылобурдоос уло. Соос пӧлын шер пумиськись но бырыны кутскись животнойёс трос: амур тигр, тӧдьы гондыръёс, япон туриос, гиббон, орангутан, тӧдьы пельпумо ӧрзиос.
Linux

Linux (Лӥ́нукс) — Linux шорсюлэм вылын инъяськем Unix-выллем ватымтэ инъет кодэн
операци сӧзнэтъёслэн улӥзы. Тужгес но тодмоосыз: Ubuntu, Debian, Fedora.
Дистрибутивъёс пушкы пыро шорсюлэмзы но, юрттӥсь сӧзнэт возёнлыксы но библиотекаоссы но, троссэ
GNU Проект сётэ. Тросэз дистрибутивъёс нимазы «Linux» кылэз куто, нош Free Software Foundation
GNU возёнлыксылэсь кулэлыксэ пусйыса «GNU/Linux» шуыса ниматылэ.
Батуев, Павел Алексеевич

Павел Алексеевич Батуев (псевдонимез — Марксистский) — удмурт совето драматургилы кутскон сётӥсьёс пӧлысь одӥгез.
1891-тӥ арын 18-тӥ инвожое Ува ёросысь Кейшур гуртын куанер улӥсь семьяын вордскемын. Сям-Можгалан приходской школаын дышетскем бераз, 12 аресысен медъяськыса ужа, пул пиле. Таӵе ужын сое салдатэ басьтытозь адӟиськом. 1912-тӥ арын эксэйлэн армияз шедьыса, ваньмылон дыръяз, службаын тодэм-валамъёссэ будэтыны вылысь, пӧртэм книгаос лыдӟылэ. Февраль революция вылтӥ со Герман фронтын вал. Октябрь революция дыръя ас гуртаз вадсаське, отын сое ожгар комиссаре быръё.
Ижкарысь тӧдьыос ӝутскемен, со арест улэ шедьылэ, сое Иже вуттыло. Тӧдьыосыз вормем бере, П. А. Батуев 1918-тӥ арын Сям-Можгалан РКП(б) партилэсь ячейказэ кылдытэ, ачиз но соку партие пыре. Вуоно араз со ас мылкыд каремезъя Горд армие мынэ. Отын Малмыж роталэн старшинаез луэ. 1919-тӥ арын куарусён толэзе Ваткаын политрук кариське, удмурт гордармеецъёс пӧлын ужа, удмурт драматической группа кылдытэ, «Дезертирлэн вӧтамез» нимо пьеса гожтэ.
Со аръёсын Марксистскийлэн гожтэм пьесаосыз уно вылэм, соосыз Ватка карын шудылӥллям. Одӥгзэ гинэ печатать кариллям, отӥез сутскыны шедем.
Удмурт область кылдэм дырысен Марксистский луэ Глаз утемысь ревкомлэн ёзчиез. Со куспын ик театрын но ужа. Собере сое Сьӧлтала ысто, отын со укомын но уисполкомын ужа. 1927—1931 аръёсын Иж заводын слесарь луэ. Мастерскоязы 1928-тӥ арын, удмурт ужасьёсыз огазеяса, ударной бригада кылдытэ. Собере дышетӥсь ужпуме кутске, школаын дышетэ.
Кулэмын 1966-тӥ аре Иж карын.
Баскин-Роббинс

Баскин-Роббинс () — огъя вузкарон ним, кудӥз улсын пӧртэм кунъёсын кафе-мороженойёс ужало. Солэн франшизаез дуннеысь 30-лэсь ятыр кунъёсын вань. 5800 вузкарон интыосыз пӧлысь 2800-ез США-ын интыяськемын. Со кылдытэмын 1945-тӥ арын, кыкназэс мороженой поттӥсь нимаз компаниосты Burt Baskin-эз но Irv Robbins-эз огазеяса. Валчеяськытозь та кык предприятиос "Burt’s Ice Cream Shop" но "Ice Snowbird Cream" шуыса нимасько вал. Со вакытэ Snowbird мороженойлэн 21 шӧмыз вал.
Белкина, Елена Юрьевна

Елена Юрьевна Белкина (Lena Belkina; вордӥськиз 27-тӥ шуркынмонэ 1987-тӥ арын, Ташкентын) — Украинаысь опера кырӟась (меццо-сопрано).
Кудлай, Алла Петровна

Алла Петровна Кудлай () — совето но украин кырӟась. Украинаысь калык артист (1997).
Перс кыл

Перс кыл (фарси, яке "پارسی", "Türkiye Türkçesi")
Post-dukes

Post-dukes — удмурт фолктроник-огин.
Кадиевка

Кадиевка (, ) — Украинаысь Лугаснск улосысь кар.
Улӥсьёс — 90 152 адями (2001 ар).
Валэктонъёс.
__СТАТИЧЕСКОЕ_ПЕРЕНАПРАВЛЕНИЕ__
Куакасин

Куакаси́н () — одӥг яке кык ар (куддыръя трос аръем) будӥсь турын. Вӧлмемын Европаын но Азиын. Куинь тусо сяськаё куакасин кутӥське калык эмъяськонын. Куаксин кыл кылдэмын куака но син кылъёслэсь.
Фонетика.
Куа-ка-си́н [kuakaɕˈin]
Куакасин литератураын.
Тани учке али, макем шонер нималлям — Анюталэн синъёсыз. Кельше ук. Сыӵе ик чагыр. Луо ук сыӵе синмо нылъёс. Уката ик тӧдьы йырсиё нылъёс. А вот тазэ куакасин шуыса нималлям. Тӥни шораз зэмзэ но куакалэн синмыз выллем. Таосыз асьме возь вылъёсын будо. Соин ик, дыр, калык соослы валамон, кельшымон нимъёс сётылэм..
Валэктонъёс.
Никитин, Глеб Сергеевич

Глеб Сергеевич Никитин (7 гудырикошконэ 1977, Ленинград) — Россиысь политик. Нижний Новгород улослэн губернаторез (2017—)
Касаткин, Пимен Леонидович

Пимен Леонидович Касаткин — Удмурт радиоысь диктор, Удмуртиысь дано артист, Россиысь культура удысысь дано ужась.
Удмуртиысь Кун Кенеше быръёнъёс (2012)

Удмурт Республикаысь витетӥзэ ӧтчам Кун Кенеше депутатъёсыз быръёнъёс 2012 арын 14-тӥ коньывуонэ луизы. Партийной списокъёсъя быръемын вал 45 депутат 90 пӧлысь, эшшо 45 депутат одӥг мандатъем округъёсысь потӥз. Полномочиоссылэн сроксы вить ар вал.
Быръёнъёсы пыриськизы 11 партиос: «Огъя Россия», КПРФ, ЛДПР, «Зэмлыко Россия», «Яблок», «Вожъёс» экологи партия, «Россиысь демократической партия», «Россиысь городъёс», «Россилэн патриотъёсыз», «Россиысь коммунистъёс» но «Альянс зелёных — Народная партия».
Быръён нуналэз юнматон.
10-тӥ пӧсьтолэзе 2012-тӥ арын Удмурт Республикаысь Кун Кенеш юнматӥз 2012-тӥ арлэсь 14-тӥ октябрьзэ быръёнъёсты радъян нуналэн.
Пыриськисьёс.
Одӥг мандатъем округъёсысь кандидатъёс.
Одӥг мандатъем округъёсы баллотироваться кариськиз 258 кандидат, со лыдын «Огъя Россиысь» 43 кандидат, КПРФ-ысь 41 кандидат, ЛДПР-ысь но «Россиысь коммунистъёсысь» быдэн 40 кандидат, «Зэмлыко Россиысь» 34-ез, «Яблокысь» 9-эз, «Альянс Зеленых - Народная партия» пушкысь 7-ез, «Россилэн патриотъёсысьтыз» 6-ез но 38 ассэ ачиз дэмлась кандидат.
Ижевск аэропорт

Ижкарысь калыккуспо аэропорт (ИАТА кодэз: IJK, ИКАО кодэз: USII) — удмурт шаерлэн шоркарезлэн — Ижкарлэн — аэропортэз. Карлэн шорезлэсь 15 километрлы палэнын интыяськемын, Завьял ёросысь Тяма но Тямапочинка гуртъёс вискын. Федерал статусъем аэропортэн лыдъяське.
Аэропорт «Ижавиа» авиакомпанилы хаб луэ.
Бжания, Аслан Георгиевич

Аслан Георгиевич Бжания (; 6 оштолэзь 1963) — Абхазиысь президент (2020–2024).
Эрдоган, Реджеп Тайип

Реддеп Тайип Эрдоган (; 26 тулыспал 1954) — Турцилэн президентэз (2014 арысен).
Зеленский, Владимир Александрович

Владимир Александрович Зеленский (; 25 толшор 1978) — Украинаысь президент (2019-).
Кионнин

Кионнин () — чурыт модосо но ваё куак.
Будэ 1.5 м. ӝужа, вайёсыз шер, улӥ палаз куаръёсыз ӧвӧл. Сяськаез ӵемысь льӧль яке тӧдьы, ческыт зыно, чечы сётӥсь. Сяськаяське кык — куинь — вить керттэтэн яке одӥген гольык ньӧр вылын, кылем арын будэм куарлэн интыяз.
Россиялэн шор люкетаз вань куакъёслэсь азьло сяськаяське.
Емышез чия тысь быдӟа, югыт-горд, быгылес, тӥсьёсыз котырес но чилясь.
Будослэн котькуд люкетыз, тужгес но емышез, ӵушкась ядо.
Валэктонъёс.
Кионмульы

Кионмульы() — трос ар будӥсь ньыль куаро но ныль сяськабурдо будос, модосыз нюжась, будэ 40 см ӝужда. Сяськаяське инвожое — пӧсьтолэзе. Одӥг-ог пумисько вить куаро но вить сяськабурдоосыз.
Уже кутон.
Кужмо ядо будос, куасьтыса мульызэ но куаръёссэ куто калык эмъяськонын.
Ботанической классификациез.
The Plant List-лэн ивортэмезъя, пумисько 27 пӧртэм кионмульыос.
Вӧлмемез но будон интыосыз.
Ньыль куаро Кионмульы (Paris quadrifolia) будэ Шор Европаын вужеро нюлэсъёсын но Азиын Камчаткаозь зӥбломыт куазё нюлэсъёсын. Кавказын, Казахстанын но Волга которын (нюрвыло интыосын) будэ Палэс кионмульы (Paris incompleta), Гималайын — Трос куаро кионмульы (Paris polyphylla) тямыс — дас куарен но 4—5-люкето сяськаен.
Хозяйственной кулэлыкез но кутӥськемез.
Будос кулымон агуло: одӥг сием мульы но виыны быгатоз. Кионмульы тужгес но кышкытлыко кудымульыез пеймытэн бичаку, малы ке шуоно янгышен кудымульы пӧлы пырыны быгатоз. Пӧртэм сямен пӧзьтыса но, куасьтыса но кулымон ядэз кыле. Алэт улын луыса но, куасьтэм мульыосыз но куаръёсыз кутӥсько калык эмъяськонын.
Валэктонъёс.
Куак

Куак - трос аръем 0,8 - 6 метр ӝужда писпуо будос. Кӧня ке яке трос модосъёс люкрак будо ог-огзэс вошъяса, валтӥсь модосэз ӧвӧл, соин куак висъяське писпуослэсь. Куак будэ 10 - 20 ар.
Куаклэн дуннеын вӧлскемез.
Ӵемысь пумиське нюлэс дурын. Кылдытэ векчи тэль. Вӧлскемын степын, лесотундраын.
Уже кутон.
Тужгес но дунъяське емышо но мульыё куакъёс: сутэрпу, эмезь, гузэмпу но мукет
Куак литератураын.
— Мон... марым... мар ке кызе потэ кадь, — Чоски пелям шыпыртӥз но куак сьӧры сётскиз. Отын «ӵаштыртӥз» но кытчы ке, оло, тюаз. Витисько — ӧвӧл. Куакъёс сьӧры мынӥсько — отын но ӧвӧл. Олокытчы пыриз. Собере пыд куараосыз урамысь тупыр-тапыр! чузъяськизы. «Лудкечлэн» ӝоглык бадӟым, сое табере уд сут ни... .
Сизьйыр

Сизьйыр (латин кылын Trifólium) – одӥг яке трос ар будӥсь турын. Куд-ог сизьйырлэн выжыез пу кадь луэ.
Куаръёсыз ӵемысь куинё, куд-ог дыръя ньылё луо. Сяськаез пичи, кылдытэ йыр, тусыз горд яке тӧдьы, тростусъемез пумиське шер. Сизьйырез опылять карыны быгато мушъёс но майсыос гинэ.
Сизьйыр мукет кылъёсын.
Ӟуч кылын: клевер
Бигер кылын: тукранбаш 
Англи кылын: clover
Сизьйыр литератураын.
Ӟиллё куанэ зор вуын,
Муш, майсы — сизьйыр вылын.
Тюрагай кырӟа инмын,
Бӧдёно — ӟег бусыын.
Ваньмыз улӟе шунытын,
Котькин тырше пи поттын.
Шыркӧжы

Шыркӧжы (латин кылын Vícia crácca) — 120 см ӝужда будос. Модосэз ляб, ӝабырскись, трос ваё. Куаръёсыз черодо, 5 — 12 см кузьда модосын, куарезлэн кузьдалаез 1,5 — 3 см, пасьталаез 2 — 4 мм. Сяськаосыз будо трос (40 сяськаозь) но ӵем ӟускиен. Сяськаез куарезлэсь кузьгес, лемлет- яке югытлыз, куд-ог дыръя тӧдьы. Сяськаяське инвожоысен гудырикошконозь.
Шыркӧжылэн пайдалыкез.
Шыркӧжы - со пудо-животлы сиён, чечыё но эмюъм будос. 
Шыркӧжы мукет кылъёсын.
Ӟуч кылын: горошек мышиный
Бигер кылын: бөрчек
Англи кылын: vetch
Шыркӧжы литератураын.
Возь вылын, бусыын, юрт котырын будӥсь кӧжы выжыосты но пусйиз — турикӧжы, куакасутэр, шыркӧжы, вика, клевер
Валэктонъёс.
Военный городок (Ботлихский район)

Военной городок (яке, кызьы соосты нима интыысь Городок) — военной городок - ын Дагестан Республикаысь Ботлих ёрос. 
Таӵе йыръянэн, малы ке шуоно вань городок, городок дурбасьтӥз военной, пӧртэм пумен ыстэм Россилэн. 
География.
Расположенный городокын Шундыпуксён Дагестанын Ботлих ёрос. Расположенный Ботлих ёрос центрын.
Национальность.
Военной городокын вал кык валтӥсь национальностез: ӟуч но авар. Али пунктын ӟучъёс тросгес уло кезьыт авар, авар но, ӧжыт но ӧвӧл.
Тарасов, Александр Николаевич

Александр Николаевич Тарасов (вордскиз 8-тӥ южтолэзе 1958 арын Мускоын) — СССР-ысь но Россиысь социолог, политолог, культуролог, публицист, гожъяськись но философ. Советской Союзын со левой диссидент вал. Книгаослэн но статьяослэн авторзы. Испан кылысь берыктӥсь (Латин Америкаысь революционеръёслэсь текстъёссэс берыктонъя специализироваться кариське).
Днестр

Днестр (, , ) — Шунды ӝужан пал Европаысь шур. Шур потэ Украин Карпат гурезьёсысь, бызе Украиналэн но Молдовалэн музъемъёстӥзы. Сьӧд зарезе усе. Кузьдалаез — 1352 иськем.
Днестр дурын сыло каръёс Хотин, Могилёв-Подольский, Ямполь, Сороки, Залещики, Каменка, Резина, Рыбница, Дубоссары, Григориополь, Бендеры, Тирасполь, Слободзея, Овидиополь, Белгород-Днестровский но мукетъёсыз.
Словак кыл

Словак кыл (аслаз нимыз — "slovenský jazyk, slovenčina, slovenská reč") — словакъёслэн кылзы, шунды пуксён пал славян кылъёс пӧлысь одӥгез. Чех кыллы туж матысез луэ. Словак кыл Словакиын кун кыл луэ, озьы ик со — Европа союзлэн 24 официальной кылъёсыз пӧлысь огез.
Египет кыл

Египет кыл — афразийской кылъёс пӧлысь одӥгез, Вашкала Египетын улӥсьёслэн вераськон кылзы. Египет кыл кемалась ини кулэм кыл луиз; туала Египетын улӥсьёс араб кылын верасько.
Египет кылэз дышетӥсь научной дисциплина — лингвистической египтология.
Трамп, Дональд

Дональд Ӝон Трамп () — американ политик но бизнесмен, АОШ-лэн 45, 47-тӥ президентэз 2017-тӥ арысен 20-тӥ толшорысен 2021-тӥ арозь 20-тӥ толшорозь.
2016-тӥ арын президент быръёнъёсын Дональд Трамп Демократической партиысь кандидатэз Хиллари Клинтонэз вормиз, бырйисьёслэсь 306 куараоссэс люкаса (56,88 %). 2016-тӥ арын журнал «Time» сое «Арлэн адямиез» шуыса ялӥз.
Трамп — АОШ-ысь нырысетӥ президент, кудӥз, Тӧдьы коркае пырытозь, нокыӵе мукет кун яке ожгар постын ӧз ужа. Со сяна, Дональд Трамп луэ президентэ пырем самой узыр адями.
Байден, Джо

Ӝозеф Робинетт Байден () — американ политик, Демократической партилэн ёзчиез. 2021-тӥ арын 20-тӥ толшоре АОШ-лэн 46-тӥ президентэз луиз.
Азьло — АОШ-лэн 47-тӥ вице-президентэз (2009-тӥ арысен 20-тӥ толшорысен 2017-тӥ арозь 20-тӥ толшорозь). Вице-президентэ бырйиськытозь Байден 1973-тӥ арысен 2009-тӥ арозь Делавэр штатлэсь сенатор вал.
Меконг

Меконг (лаос кылын "ແມ່ນ້ຳຂອງ", кхмер кылын "មេគុង", вьетнам кылын "Sông Cửu Long, Кыулонг") — Индокитай мукожысь тужгес но бадӟымез шур. Бызе Китайлэн, Мьянмалэн, Лаослэн, Таиландлэн, Камбоджалэн но Вьетнамлэн музъемъёстӥзы. Дельта кылдытыса, Лымшор Китай зарезе усе. Шурлэн кузьдалаез — 4500 км пала, бассейнэзлэн быдӟалаез — 810 сюрс км².
Сидней

Сидней () — Австралиысь тужгес бадӟымез но вужез кар, Выль Лымшор Уэльс штатлэн шоркарез. Австралилэн лымшор-ӵукшорпал ярдураз интыяськемын. 12 144,6 км² быдӟа городын 2017-тӥ арын 5 131 326 адями улэ вал. Кар нимамын Сидней лордлэн, Великобританиысь колониосъя министрлэн, нимыныз.
Уран (планета)

Уран — Шунды системаысь сизьыметӥ планета. Нимамын вашкала грек инмарлэн Уранлэн нимыныз.
Уран, Сатурн сярысь, Шундылы кык поллы кыдёкын, но Музъем сярысь, кызь пол кыдёкын.
Планетаез усьтон.
Коперник дырозь адямиослы вить планета тодмо вал. Коперник соос вӧзы одӥг планета — Музъемез будэтӥз. Собере быдэс 250 аръёс ӵоже астрономъёс лыдъязы, Шунды котыртӥ берга 6 планета шуыса. Тани 1781-тӥ арын астроном-любитель Уильям Гершель инмысь нош на выль планета шедьтӥз.
Инбамез эскерыны понна Гершель ас киыныз телескопъёс лэсьтылӥз. Со дышетскиз бадӟымесь телескопъёс лэсьтыны. Бадӟым луонлыко телескопен Гершель сизьыметӥзэ выль планета усьтӥз.
Нептун

Нептун — Шунды системаысь тямысэтӥ планета. Со Шунды дорысен Музъемлэсь куамын пол кыдёкын луэ. Нимамын Вашкала Римысь зарезьёсъя инмарлэн нимыныз.
Планетаез усьтон.
1781-тӥ арын Уранэз усьтэм бере, арысь аре астрономъёс асьсэлэн мощной телескопенызы выль планеталэсь инбамын бергамзэ чаклазы. Уран кизилиос пушкын ӧжыт странногес ветлэ шуыса, весь ӵем но ӵем асьсэлэсь паймемзэс вералляны кутскизы. Солы кыӵе ке но кужым кызьы кулэ озьы двигаться карыны люкетэ шуыса, адӟиське вал. Солэн движениез адӟиськонтэм муген яке могӟылӥз, яке ӝог луылӥз.
Ньютонлэсь дунне кыстӥськон сярысь законзэ уже кутыса, ученойёслэн котьку быгатонлыксы вань ин телоослэн движенизылэсь направленизэс но скоростьсэс шонер тодыны. Нош Уран планеталэн орбитаетӥ мынэмезлэсь аномалиоссэ Шундылэн но мукет тодмо 6 планеталэн кыскись кужыменызы валэктон нокызьы но ӧз пӧрмылы.
Уж валэктӥськиз мукет сямен: француз учёной Урбен Леверье Уран планетаез нош на Уранлэсь кыдёкын луись кыӵе ке но выль планета определённой кужымен кыске шуыса малпаз. Притяженилэн направлениезъя но солэн кужымезъя Леверье та планеталэсь инмын кыӵе интыяз луэмзэ тодыны малпаз.
Леверьелэн кема но шуг лыдъянъёсыз 1846-тӥ арын быдэсмизы. Та дышетскем мурт инмысь, кытысь кулэ вал утчаны планетаез, ӵапак интызэ ик возьматӥз. Нош отысь сое утчаны шуг вал. Кужмо телескоп пыр татын туж уно кизилиос адӟиськизы. Нырысь учкылыку, кудӥз соос пӧлысь планета чик тодманы ӧз луылы. Нош Леверье пӧяськымтэен луиз. Та планетаез но шедьтӥзы. Со Музъемлэсь туж кыдёкын вал, телескоп пыр но пичи гинэ адӟиськиз.
Франкфурт

Франкфурт () — быдӟалаезъя Германиысь витетӥ кар, Гессен федерал музъемысь тужгес но бадӟымез кар. Улӥсьёсызлэн лыдзы — ог 753 сюрс адями (2019-тӥ аръя).
Франкфурт кар Рейн — Майн () бадӟым регион-метрополилэн шорсюлмыз луэ. Кар сылэ Майн шур вамен вашкала выжон интыын но интыяське Франкониын — франкъёслэн музъемазы. Татысь но потэ городлэн немец нимыз — "«франкъёслэн выжон интызы»".
Франкфурт дуннеысь «альфа-городэн» лыдъяське. Со коммерция, культурая, дышетонъя, туризмъя центр но транспорт герд луэ. Татын интыясько Европаысь шор банк, Германиысь федерал банк, Франкфурт биржа но Франкфурт ярминка.
Викиданнойёс

«Викиданнойёс» () — тодон-валанъёслэн дэмен тупатъямон базазы, кудӥз Викимедиа фондэн 2012-тӥ арын кылдытэмын вал. Проектлэн ужпумез луэ одӥг интые огазеям даннойёсыз возён. Та базае шедьыса, даннойёс бӧрысь пӧртэмесь Викимедиа проектъёсын уже кутӥськылыны быгато. Сыӵе даннойёс пӧлы пыро, кылсярысь, интервикиос, куд-огез статистической информация, иллюстрациос но мукетыз. Викиданнойёсын возиськись информация Creative Commons CC0 лицензияя вӧлмылэ.
Финн-угор дуннелэн культурая шоркарез

Финн-угор дуннелэн культурая шоркарез — МАФУН-лэн финн-угор калыкъёслэсь улон интыоссэс туризм, культура но устолык пыр азинтонлы радъям программаез. Программа 2014-тӥ арын мытэмын вал, нырысетӥ шоркар нимез Шаркан ёросысь Быгы гурт басьтӥз. 2015-тӥ арын культурая шоркар Эстониысь Обиница нимо сету гуртэ интыяськиз. 2016-тӥ арын культурая шоркар ним кык интылы сётэмын вал: Венгриысь Искасентдьёрдь нимо гуртлы но Веспрем карлы. Собере культурая шоркар Карелие выжиз.
Финн-угор культура шоркар бырйылыны идеялэн авторез — Оливер Лооде.
Финн-угор культура шоркарлэн символэз Tsirk тылобурдо луэ.
Финн-угор калыкъёслэн егитъёссылэн ассоциацизы

Финн-угор калыкъёслэн егитъёссылэн ассоциацизы (МАФУН) — финн-угор но самоди егитъёслэн мер организациоссылэн огазеяськемзы. Кылдытэмын Йошкар-Ола карын 1990-тӥ арын инвожо толэзе финн-угор егитъёслэн делегатъёссылэн 1-тӥ люкаськемазы.
МАФУН-лэн ужпумъёсыз — урал калыкъёслэсь кылъёссэс но культураоссэс утён но азинтон, урал калыкъёслэсь вачекусыпъёссэс юнматон, выжы калыкъёслэсь правооссэс утён, урал калыкъёслэсь улон интыоссэс мер но экономика ласянь азинтон.
Удмуртилэсь МАФУН-лэн ёзчиез луэ «Шунды» нимо Удмурт егитъёслэн общественно-политической организацизы.
Кивалтӥсьёсыз.
Финн-угор калыкъёслэн егитъёссылэн ассоциацизылэн Правлениезлэн Тӧроосыз (Президентъёсыз):
Дуннеысь финн-угор калыкъёслэн VII конгрессы

Дуннеысь финн-угор калыкъёслэн VII-тӥ конгрессы ортчиз 2016-тӥ арын 15-тӥ—17-тӥ инвожое Финляндиысь Лахти карын. Солэн валтӥсь темаез вал «Финн-угор калыкъёс — азинсконъёс пала».
Делегатъёсыз но куноосыз.
Лахтиысь конгрессэ вуылӥзы 174 делегатъёс, 370-лэсь уно наблюдательёс но 50 пала журналистъёс — ваньзэ-ӧвӧлзэ 600 пала муртъёс: финнъёс, венгеръёс, эстонъёс, саамъёс, удмуртъёс, поръёс, комиос но коми-пермякъёс, карелъёс, мордва калыкъёс (эрзяос но мокшаос), ненецъёс, хантъёс, мансиос, ижораос, нганасанъёс но трос мукетъёсыз. Озьы ик вал Норвегиысь, Шотландиысь, Великобританиысь, Латвиысь, ЮНЕСКО но ООН огазеяськонъёсысь ӧтем куноос.
Конгресслэн мынэмез.
Конгрессэз усьтӥз тодмо саам рэпер Айлу Валле, со бӧрсьы сцена вылэ потазы Лахтиысь Эктонъя училищеысь егитъёслэн группазы но Лахти консерваториысь камерной оркестр. Нош концерт бере вань люкаськемъёс азьын вераськизы Финляндилэн, Эстонилэн но Венгрилэн президентъёссы. Владимир Путинлэсь гожтэтсэ лыдӟиз Россиысь культурая министрлэн воштӥсез Александр Журавский.
Венгрилэн президентэз Янош Адер пусийз:
Финн-угор калыкъёс интыяськемзыя но, учконъёссыя но ог-огзылэсь кыдёке луымын. Озьы ке но синтаксиссы, кылпумъёссы, кылъёссылэн кылӥськемез утё на ӵыжы-выжы луэмзэс. Соос сыӵе узырлыкез возё, кудзэ асьмелы одно утьыны кулэ. Озьы ик утёно ӟеч кусыпъёсмес.
Мадьяр азьмурт вераз, одӥг но кыл мултэс луыны уг быгаты шуыса, малы ке шуоно со дуннеез узыргес каре. Соин ик бадӟым калыкъёс кыл куто пичиосыз понна.
Конгресслэн кыкетӥ но куинетӥ нуналъёсаз делегатъёс но наблюдательёс ужазы 5 секциосын, соос сӥземын вал финн-угор кылъёслы но культураослы, ивор вӧлмытонлы, калык но кивалтэт кусыпъёслы, экономикалы но инкуазьлы, демография но миграция процессъёслы.
Конгрессэз радъясьёс сюлмаськиллям ваньмон дырез тунсыко ортчытон пумысен но. 15-тӥ инвожое Лахтиысь огаз клубын «Ääninen» финн коллектив, Сантту Карху карел рок-музыкант но Айлу Валле саам рэпер кырӟазы. Нош 16-тӥ июне карысь шор площадьын ортчиз финн-угор коллективъёслэн флэш-мобзы но концертсы. Со ӝытэ ик Конгрессэ пыриськисьёс но Лахтиын улӥсьёс учкизы на мукет концертэз — Лахтиысь симфонической оркестрлэсь.
Конгрессысен Финн-угор калыкъёслэн консультативной комитетазы бадӟымесь воштӥськонъёс луизы — солы бырйизы выль тӧро. 24 ар ӵоже ККФУН-эн кивалтӥз Валерий Марков, со сизьымаз ик дунневыл конгрессъёсы делегат чотын пыриськиз но трос лэсьтӥз финн-угор кылъёсыз но культураосыз утён но азинтон понна. Лахтиысен со аслэсьтыз интызэ сётӥз Карелиысь Татьяна Клееровалы но тау кариз ваньмызлы, кин соин ӵош ужаз, юрттӥз, визь-кенеш сётъяз:
Милям ӧрмы азинскиз, малы ке шуоно Консультативной комитетын зол, оскымон, кыл кутӥсь командамы вал. Бадӟым тау ваньмызлы, кин ужаз ККФУН-ын. Огназ адями номыр уз лэсьты, лэсьтоз командаын гинэ. Милям сыӵе командамы вал.
В. П. Марков ӟечкылаз Т. Н. Клеероваез Финн-угор калыкъёслэн консультативной комитетсылэн тӧро луэменыз. Нош Т. Н. Клеерова тау кариз ККФУН-лэн ёзчиосызлы оскемзы понна но пусйиз, со финн-угор ӧрын ӧрлэн кылдэм дырысеныз ик шуыса но кужмысь тыршоз сое юнматыны но азинтыны.
Абья-Палуоя

Абья-Палуоя () — Эстониысь Вильяндимаа утемысь кар, Мульги волостьлэн центрез. Кар луэ мульги нимаськись этической группалэн улон интыез.
Историез.
Та инты сярысь нырысьсэ 1504-тӥ арын гожтэмын вал. Абья XIX даурын Пярну но Вальга городъёсты огазеясь чугун сюрес вылысь Палуоя трактир дорысь склад инты вылэм. Сӥзьыллы быдэ татын бадӟым пудо базар радъяськылэм. 1890-тӥ аръёсын татын киуж ужасьёслэн но вузкарисьёслэн гуртсы кылдӥз. 1914-тӥ арын Абьяын ужаны ӧдъяз Эстониын одӥг гинэ луись етӥн пабрик. 1950—1962 аръёсын город Абья ёрослэн центрез вал. 1973-тӥ арын чугун сюрес сэрттыса быдтэмын вал. 1993-тӥ арын Абья-Палуоялы кар статус сётэмын.
Город 2021-тӥ арын финн-угор дуннелэн культурая шоркарез луоз шуыса, 2020-тӥ арын 17-тӥ инвожое ялэмын вал. 2021-тӥ арын 13-тӥ тулыспалэ Финн-угор культурая шокарез сӥё-дано усьтон ортчиз. Ужрадэ пыриськизы Эстонилэн президентъёсыз Керсти Кальюлайд но Тоомас Хендрик Ильвес. Церемониын озьы ик Эстониын улӥсь поръёс, эрзяос но удмуртъёс вал.
Дуннеысь финн-угор калыкъёслэн VIII конгрессы

Дуннеысь финн-угор калыкъёслэн VIII конгрессы ортчиз 2021-тӥ арын 16-ысен 18-тӥ инвожоозь Тарту карын, Эстон национальной музейын. Ужрадэз дасян-радъян бордын тыршизы Финн-угор калыкъёслэн консультатив комитетсы но Fenno-Ugria ужъюрт. 
Нырысь-валысь чакламъя ужрад 2020-тӥ арлэн инвожо толэзяз ортчыны кулэ вал, но коронавирус инфекци вӧлмонэн йырин конгресс радъясьёс сое одӥг арлы кельтыны пуктӥзы.
Конгресслэн темаез.
Конгресслэн ялэм темаез — «Культура пӧл — асвалан но кыл». Кылэз утёнэн, кыккылолыкен герӟаськем ужпумъёсты сяна, темаосъя заседаниосын озьы ик эскеризы климатлэсь вошъяськыса финн-угор калыкъёс вылэ влиять каронзэ но культура удысысь инновациосты. Кулэ луись подтемаос луизы дышем но выль масс-медиаез уже кутон, нош озьы ик финн-угор калыкъёслэн информациен ужазы туала кыл технологиосты уже кутон.
Конгрессэ пыриськисьёс.
Ужрадын 23 ӵыжы-выжы калыклэсь ыстэм адямиоссэ витизы. Нош политикаен герӟаськем мугъёсын конгрессэ 14 финн-угор калыкъёслэн гинэ быръем муртъёссы пыриськизы. 
Дуннеысь финн-угор калыкъёслэн VIII конгрессы нырысьсэ гибридной форматъя ужаз. Солэн ужамаз пыриськизы 268 делегатъёс но чакласьёс. Соос пӧлысь Тартуе вуизы 34 делегат но 67 чаклась, регистрация пыр ортчем онлайн амалэн пыриськисьёслэн огъя лыдзы 167 вал.
Дунне конгрессэз усьтон ужрадын Эстонилэн президентэз Керсти Кальюлайд но Эстониысь культурая министр Аннели Отт вал. Ӟечкыланъёсын ас видеооссэс Конгресслы ыстӥзы Финляндилэн, Венгрилэн но Латвилэн президентъёссы, озьы ик Финляндиысь, Венгриысь но Россиысь министръёс.
Йылпумъянъёс.
18-тӥ инвожое, конгресслэн берпуметӥ нуналаз, ужрадэ пыриськисьёс кутӥзы конгресслэсь резолюцизэ но пуктӥзы вуонозэ 9-тӥ конгрессэз 2024-тӥ арын ортчытыны.
Озьы ик, ужрад пумын ялэмын вал 2022-тӥ арлы Финн-угор дуннелэн культурая шоркарез. Дано титул сётэмын вал удмурт гуртлы Байтэреклы.
Лахти

Лахти ( — «сюм», ) — Лымшор Финляндиысь кар но коммуна, Пяйят-Хяме провинцилэн административной центрез. Кар Весиярви ты дурын сылэ. Калыкезлэн лыдыз 119 951 адями (2018-тӥ арлэн лыдпусъёсызъя).
Историез.
Карлэн статусэз Лахтилы 1905-тӥ арын сётэмын вал.
Дышетон.
Лахтиысь прикладной наукаосъя университет, LAMK ( ).
Адер, Янош

Янош Адер () — венгер политик но кун ужась, Венгрилэн 8-тӥ президентэз.
Биографиез.
Вордскиз 1959-тӥ арын 9-тӥ куартолэзе Чорна карын.
1983-тӥ арын Будапештысь университетлэн юридик факультетэзлэсь доктор степеньзэ басьтӥз. 1986—1990 аръёсы Венгриысь наукаосъя академилэн социология институтаз наукаен ужась вал.
1988-тӥ арын Фидес партие пыриз. Со Фидеслэн Национальной кенешезлэн тӧроез но партилэн вице-президентэз вал. 2002—2006 аръёсы Фидеслэн парламентысь фракциеныз кивалтӥз.
1990—2009 аръёсы — Венгриысь парламентлэн депутатэз, 1997—1998 но 2006—2009 аръёсы — парламентлэн вице-спикерез, 1998—2002 аръёсы — спикерез. 2009—2012 аръёсы — Европарламентлэн депутатэз.
2-тӥ куартолэзе 2012-тӥ арын Венгрилэн президентаз быръемын; должностяз пыриз 10-тӥ куартолэзе 2012-тӥ арын.
Обинитса

Обинитса (яке Обиница, Обинисте, Абиница, Кирикмяэ, ) — Эстониысь Вырумаа утемысь гурт. Пыре Сетомаа волосте (2017-тӥ арлэсь азьло со Меремяэ волостьын вал). Гурт интыяське волостьлэн центрезлэсь — Вярска каргуртлэсь — 19 иськемын но Таллиннлэсь 280 иськемын.
2015-тӥ ар ӵоже Обинитса финн-угор дуннелэн культурая шоркарез вал.
Финн-угор калыкъёс

Финн-угор калыкъёс — Шунды пуксён пал Сибирьын, Шор, Уйпал но Шунды ӝужан пал Европаын улӥсь но финн-угор кылъёсын вераськись калыкъёс.
Финн-угор калыкъёслэн огъя лыдзы луэ 25 миллион пала адями. Со пӧлысь венгръёс — 15 миллион пала, финнъёс — 5 миллион пала, эстонъёс — 1 миллион пала, мокша но эрзя — 843 сюрс, удмуртъёс — 637 сюрс, поръёс — 605 сюрс, коми-зырянъёс — 293 сюрс, коми-пермякъёс — 125 сюрс, карелъёс — 93 сюрс, саамъёс — 80 сюрс пала, хантъёс — 29 сюрс, мансиос — 12 сюрс но вепсъёс — 8 сюрс. 1926-тӥ арын Россиын 2,9 миллион финн-угоръёс улӥзы, 1959-тӥ арын Россиысь финн-угоръёслэн огъя лыдзы 4,3 миллион адями луиз, 1970-тӥ арын — 3,1 миллион, 1979-тӥ арын — 3 миллион, 1989-тӥ арын — 3,1 миллион, 2002-тӥ арын — 2,6 миллион адями.
Фарер шормуӵъёс

Фарер шормуӵъёс (, "Фёройар" — «Ыж шормуӵъёс»; , ) — Атлантической океанлэн уйшор люкетысьтыз архипелаг но Дания Королевствое пырись автономия. Шотландия (Шетланд шормуӵъёс) но Исландия куспы интыяськемын.
Этимологизы.
Шормуӵъёслэн нимзы "fearann" («музъем») кельт кыллэсь кылдэмын. XV даурысен шормуӵъёсын Дания кузёяське, но датчанъёс соосты "Fareyjar" шуо («ыж шормуӵъёс» дани сямен).
Географизы.
Шормуӵъёслэн шоркарзы но валтӥсь портсы Торсхавн кар луэ (отын улӥсьёслэн лыдзы — 20 885 пала адями). Со Стреймой шормуӵлэн лымшор-ӵукшорпал ярдураз интыяськемын. Фарер шормуӵъёсысь быдӟалаезъя кыкетӥ улон инты — Клаксвуйк (4773 мурт).
Фарер шормуӵъёс архипелаг 18 шормуӵлэсь сылэ, со пӧлысь 17-аз калык улэ. Валтӥсь шормуӵъёс: Стреймой, Эстурой, Судурой, Воар, Сандой, Бордой. Тужгес но бадӟымез — Стреймой (быдӟалаез 373,5 км²). Вань шормуӵъёслэн огъя басьтэм площадьзы — 1395,74 км².
Архипелагысен Исландия дорозь — 450 км, Норвегиозь — 675 км, Копенгагенозь — 1117 км. Экономической зарезь зона Фарер шормуӵъёс дурысен 200 зарезь милялы кыстӥськемын.
Шормуӵъёслэн тужгес но ӝужыт интызы луэ Эстурой шормуӵысь Слаттаратиндур нимо гурезь, со 882 метр ӝужда.
Улӥсьёссы.
2020-тӥ арын лэсьтэм дунъямъя Фарер шормуӵъёсын ог 51 628 адями улэ.
Калык уногес фарер кылын вераське; кыкетӥ кыл луыса дани кыл но туж вӧлмемын, малы ке шуоно азьло дыръя шормуӵъёсын Дания быдэсак кивалтэ вал.
Территориослы люкиськемзы.
Фарер шормуӵъёс люкемын куать улослы (, сисла) но 34 коммуналы, 2008-тӥ арозь сизьым бырйиськон округлы люкон но вал. Сислаос люкисько 120 каръёслы но коммунаослы.
Сислаослэн местной самоуправленизы ӧвӧл, соос пушкын центральной властьлэн представительёсыз луо сисельманъёс ("sýslumaður").
Науказы.
Фарер шормуӵъёсын Торсхавнын асьсэлэн университетсы вань.
Фарер университет 1965-тӥ арын Фарер научной обществолэн тыршеменыз кылдытэмын вал (ачиз общество 1952-тӥ арын кылдэмын). Университетэ пыро куинь факультетъёс: Фарер кылъя но литературая, Наукая но технологияя, Историяя но социальной наукаосъя. Университет дася наукаосъя магистръёсты но бакалавръёсты. Отын 142 студент гинэ дышетске. Университетлэн бюджетэз луэ 19 миллион дани крона арлы быдэ.
Фарер кыл

Фарер кыл (фарёр кыл, ферей кыл, ) — герман кылъёс пӧлысь одӥгез, скандинав группае пыре.
Фарер кылын вераське 69 сюрс пала адями.
Норвег кыл

Норвег кыл () — герман кылъёс пӧлысь одӥгез, скандинав группае пыре. Истори мугъёсын со фарер но исланд кылъёслы туж матысь луэ.
Норвег кылын 4 миллион 600 сюрс пала адями вераське.
Дани кыл

Дани кыл яке датчан кыл () — датчанъёслэн кылзы, герман кылъёс пӧлысь одӥгез, скандинав группае пыре.
Дани кылын 5 миллион 700 сюрс пала адями вераське.
Быгы

Быгы — Удмуртиысь Шаркан ёросысь гурт, Быгы гурт поселенилэн центрез. Кылдэмын 1588-тӥ арын.
Гурт интыяське ёрос центрлэсь 11 иськемын но Вотка карлэсь 23 иськемын. Быгыысен удмурт шоркарозь 50 км. Гурт пыртӥ Быгы шур бызе.
2014-тӥ арын гурт Финн-угор дуннелэн культурая нырысетӥ шоркарез луиз. Со тырысен гуртын арлы быдэ ортчылэ финн-угор сиён-юонъя «Быг-Быг» калыккуспо фестиваль.
Инфраструктураез.
Гуртын ужа Удмурт культурая «Быгы» национальной центр. Озьы ик Быгыын вань нылпи сад но шоръёзо школа.
Эгыр понна суредаськисе

Эгыр, пу эгыр — графической материалъёсты произведениез быдэстон понна, суредаськыны, пӧртэм выжыысь писпу вайёсы пучыос яке лэсьтӥсько. Эгыр вылын быдэстэм суредъёсыныз дэра подготовительные живопись грунтовать. Эгыр ӝулэсь xix даурлэн шорысьтыз выпускаться прессовать карыны но порошок сураны будос клеен.
Характеристика.
Сьӧдэн тӧдьы суредъёссэ самой узыр-а тон доры лэзе градация эгыр быдэстыны. Писпулэн выжыяз, лэсьтӥськемысь эгырлэсь (виноградпуд, бадьпу, кызьпу), лызмыт материалъёслэсь варьироваться куреньпыръем-озь сьӧд буёлъёс. Сокем юн виноградпуд эгыр, сое йылсам луоз шуыса. Угыёпу пу эгыр фюзен нимаськиз. Прессованный эгыр, сюдыны-вордыны герӟаськем арбериосты, сяська но трос писпуос сьӧд прочить сярысь мургес сётэмын ни.
Эгыр вылын бугырес ужъёссэс быдэстон понна лыктэ: дэралэсь, текстураос тысё кагаз, картон. Вольыт эгыр вылын уг возиськы.
Эгыр вылын быдэстэм суредъёсыныз дэра подготовительные традиционно грунтовать живопись улэ. Та уг музъемез ӵабъясько материалме, растушевываться капчиен, ӝог-а со шобыртоно, вылзэ тырмыт бадӟымез луэ, нош суредаз шонертон пыри капчиен, мучоло небыт пӧрмымтэ интыын мисько.
Мукет материалъёс комбинироваться ӵемгес ӵош эгыр портрет, киужъёсын таӵе амал паськыт луонлыкъёс: сангина, буёлъёс (мел).
Туж капчиен эгыр суредъёссэ ӵушылӥз, асьсэлы нокыӵе пытьы ӧз кельтэ бере, со прочить мед луоз, со ужаны фиксатив (лак, художественной) - ысь распылителезлы.
Вылӥ Кам вырйыл

Вылӥ Кам вырйыл (Верхнекамской возвышенность) — Удмуртиын, Пермь шаерын но Киров улосын интыяськем вырйыл.
Вырйыллэн шунды ӝужан пал бамалысьтыз пото Каме усись бадӟым шуръёс — Иньва, Обва, уйпал бамалаз интыяськемын йылъёссы аслаз Кам шурлэн, Коса ваезлэн, озьы ик Ваткалэн но. Шунды пуксён пал бамалысь пото Ваткае усись шуръёс (Тӧдьы но Сьӧд Холуницаос), лымшор пал бамаллэн выжыез кузя Чупчи шур бызе.
Вырйыллэн тужгес вылӥ люкетаз рельефлэн ӝуждалаез 300—335 метрозь вуэ (тужгес вылӥ интыез — Киров улосысь Афанасьево ёросысь Краснояр гурезь, 337 метр), шоро-куспо ӝуждалаез 240—280 м. Рельеф зол ёзнаськемын.
Музъемъёсыз интыен-интыен гырылэмын, уката ик возвышенностьлэн шунды ӝужан палаз. Вылсюйёсыз ожоё-пеньпыръемесь, уногес луоёесь. Вырйыл ӵем дыръя лысо нюлэсъёсын шобыртэмын.
Тесла, Никола

Никола Тесла () — серб учёной, инженер, физик, электротехника но радиотехника удысысь изобретатель. Вордскиз Австрия империысь Смилян черкогуртын 1856-тӥ арын 10-тӥ пӧсьтолэзе, будӥз Австро-Венгриын, собере ужаз Франциын но Америкаын. 1891-тӥ арын США-лэн гражданинзы луиз.
Солэн нимыныз магнит индукциез мертан единица нимамын — тесла. Учёной трос наградаосын пусъемын вал; соос пӧлын — Эллиот Крессонлэн, Джон Скоттлэн, Томас Эдисонлэн медальёссы.
Нечкино национальной парк

«Нечкино» национальной парк () — Удмуртиысь одӥг гинэ национальной парк. Кылдытэмын 1997-тӥ арын 16-тӥ коньывуонэ Россия Федерациысь правительстволэн 1323-тӥ номеро пуктэменыз. Быдӟалаез — 207,52 квадрат иськем. Парклэн администрациез Вотка ёросысь Новый каргуртын интыяськемын.
Удмурт шаерысь нимысьтыз утиськись инкуазь интыос пӧлысь та парк луэ одӥгез тужгес дунлыкоез инкуазез утись инты. Татын утисько Шор Прикамье котырысь паймымон возьвыл нюлэсъёс, шур, ты но нюр экосистемаос, нюлэс пӧйшуръёс, инкуазь, историен но культураен герӟаськем комплексъёс но объектъёс, кудъёсыз экология но история ласянь дунлыко луо.
Географиез.
Парк интыяське Камлэн шор бызёнэз котырын, со лыдын Воткинск водохранилище дурын. Парклэн территорияз пыро Вотка, Завьял но Сарапул ёросъёслэн музъемъёссы.
Флораез но фаунаез.
Нечкино национальной паркын пумисько Удмуртиысь 70 % палаез будосъёс но пӧйшуръёс.
Симониха

Симониха — Сарапул карысь микрорайон. Камлэн паллян ярдураз интыяськемын но город бордысь Кам шурен висъямын.
Историез.
Город типъем посёлок Симониха 1949-тӥ арын кылдытэмын. Совето вакытэ со Сарапул кар кенешлэн кивалтэм улсаз вал. Соку ик татын
Кам кузя ветлӥсь судноосты тупатъян-выльдон понна база усьтӥзы, улӥсьёс понна ӝутӥзы трос квартираем юртъёс, сад, школа, эмъюрт,
магазинъёс, пионер лагерь но усьтӥзы. 1970-90-тӥ аръёс ӵоже тросэз посёлокын улӥсьёс Камлэн бурпал ярдураз, Сарапулэ улыны кӧчытэмын, угось Нижнекамск водохранилищелэсь вузэ 68 метрозь ӝутон чакламын вал но лапег ярдуръёс вуосаз выйыны быгато.
1992-тӥ арын посёлок Сарапуллэн составаз пыртэмын. 90-тӥ аръёсы базаез пытсаллям но уж быриз. Али Симонихае туж ӧжыт калык кылемын.
Мини-футболъя Удмуртилэн чемпионатэз

Мини-футболъя Удмуртилэн чемпионатэз — Удмуртиысь мини-футбол яратӥсьёслэн лигазы. Вылӥ дивизионэз Вылӥ лига луэ. Вылӥ лигаын вормись лыдъяське Удмуртилэн чемпионэз. Вылӥ лига бӧрсьы мыно Нырысетӥ лига, Кыкетӥ «А» лига но Кыкетӥ «Б» лига. Ӵошатсконэн кивалтэ Удмуртиысь мини-футболъя ассоциация.
Марс

Марс — Шунды системаысь планета. Шундылы матын луэмезъя со ньылетӥез луэ, но быдӟалаезъя — сизьыметӥез. Планеталэн массаез — 10,7 % музъем масса. Нимамын Вашкала Римысь ожгар инмарлэн Марслэн нимыныз. Маггемит минерал (кортлэн γ-оксидэз(III)) Марслэсь вылзэ гордмыт каремен, сое куддыръя «горд планета» шуо.
Марс — шеромем атмосфераен музъем типъем планета (вылаз омыр зӥбет Музъемынэзлэсь 160 поллы ляб). Марс рельефлэн аспӧртэмлыкъёсыз луо толэзесь кадь шуккон кратеръёс, озьы ик музъемесь кадь вулканъёс, нёжалъёс, бушкыръёс но полюсъёс котырысь йӧ изьыос.
Марслэн кык толэзез вань — Фобос но Деймос (вашкала грек кылысь берыктыса — «кышкан» но «дэймон»), кудъёсыз пичиесь (Фобослэн быдӟалаез — 26,8×22,4×18,4 км, Деймослэн — 15×12,2×10,4 км) но таин сэрен шар тусъем луыны быгатӥллямтэ.
1960-тӥ аръёс дырысен Марсэз эскерыло, со доры аппаратъёс но станциос келяса, СССР («Марс» но «Фобос» программаосъя), США («Маринер», «Викинг», «Mars Global Surveyor» но мукет программаосъя), Европаысь космической агентство («Марс-экспресс» программая) но Индия («Мангальян» программая). Туннэ нуналлы, Музъем бере, Марс — Шунды системаысь тужгес пыр-поч эскерем планета.
Сасхори

Сасхори () — Грузиысь Мцхета-Мтианети шаерысь черкогурт. Мцхета муниципалитетэ пыре.
Львов

Львов () — шунды пуксён пал Украинаысь кар, Львов улослэн, Львов ёрослэн но Львов общиналэн центрзы.
Кылдытэмын Галициысь князен но Русьлэн короленыз Даниил Романовичен XIII даурлэн шораз. Каре интыяськемын 50 %-эзлэсь тросэз Украинаысь архитектурая памятникъёс. 1998-тӥ арын Львовлэн исторической центрез ЮНЕСКО-лэн списоказ пыртэмын. 2009-тӥ арын солы Украиналэн культурая шоркарез дано ним сётӥзы.
Территориезлэн быдӟалаез 182 квадрат иськем. Кар люкемын Галицкой, Железнодорожной, Лычаков, Сыхов, Франко но Шевченко ёросъёслы.
Кычытканлы

Кычытканлы (бигер лат. "Qıçıtqanlı", бигер ар. "‌‌كئچئتكانلئ", ) — Нурлатский район Татарстан республикалэн гурт.
Историез.
Старожилъёслы кылъёсысь, XVIII даурлэн Кычытканлы кылдэм кичкальня гурт. Веросысь выжыысь выжые выжоз, семья кылдытӥз, куинь гуртын, гуртъёсысь лыктэмын, чуваш Узеево (али Аксубаевский ёрос). Нырысетӥосыз пӧлын вал гурт инъясьёс Тохватулла мулла. Выжыкылэз сямен, та семьяос интыысьтызы тӧлпузъёс бызьылӥзы, кышкыт ватэм бере иван ханство оглюкетсэ насильственный казанский пылатонлы. Зэмзэ вераса, мукет выжизы гуртъёсысь кӧня ке семья внутрирегиональный Узеево валэктэ, кызьы кулэ озьы-а 1584 на иван кышкыт аръёс.
Азё-беро дыръя гуртын улыны дышетон сярысь литературая историографический радъяськылӥсь ужрадъёс — шорысь 1650-тӥ арозь 1710-гозы. Кыӵе ке выжыкылысь ар юнматэмъя, 1911-имярек кинъя, мая гурт «башы Морас» 300 ар талэсь азьло кылдытэмын вал, солэн вал 1611-тӥ арын, нош та туж осконтэм.
Демография.
Калык
Валтӥсь национальность (1989 ар): бигеръёс.
Гренландия

Гренландия (, , кылысь кылэ — «вож музъем», «вож шаер») — дуннеысь тужгес бадӟымез шормуӵ но Дания королевствое пырись автономи территория. Интыяське Уйпал Америкалэсь уйшор-шундыӝужан палан, Уйпал Йӧ но Атлантической океанъёс куспын, Канадаысь Арктической архипелаглы матын. Шормуӵ лыдъяське Уйпал Америка континентлэн люкетэз, нош политика но культура ласянь Гренландия кемаласен Европаен герӟаськемын.
Куинь ньыльмосэз Гренландилэн музъемез йӧ щитэн шобыртэмын. Территориез люкемын вить коммуналы: Сермерсоок, Куяллек, Каасуитсуп, Кекката но Аванаата. Шормуӵын ог 57 728 адями улэ (2016-тӥ арлэн июль толэзезъя), со пӧлысь тросэз — инуитъёс, та территориын улӥсьёслэн плотностьсы быдэс дуннеысь самой пичиез (квадрат иськемлы 0,027 адями). Улон интыос куспысь сюресъёс ӧвӧл кадь. Гренландилэн шоркарез луэ Нуук кар.
Нуук

Нуук, Нук () яке Готхоб () — Дания королевствое пырись Гренландия автономи провинцилэн шоркарез, Сермерсоок () коммуналэн центрез. Интыяськемын Гренландилэн лымшор-ӝытшорпал ярдураз, Godthåbsfjorden фьорд дурын, Уйпал полярной круглэсь 240 иськемын. 2015-тӥ арын 1-тӥ январьлы даннойёсъя карын 16 992 адями улӥз.
1979-тӥ арлэсь азьло городэз датчан сямен "Готхоб" шуыса нимало вал.
Гренландилэн гимнэз

Nunarput utoqqarsuanngoravit () — Гренландилэн, Данилэн автономной провинциезлэн, национальной гимнэз. Кун флаген но гербен ӵош со луэ та автономной провинцилэн одӥгез кун символэз. Кылъёсызлэн авторзы Хенрик Лунд, крезьгурзэ гожтӥз Йонатан Петерсен. Гимн 1916-тӥ арын кутэмын вал.
 Nunarput, utoqqarsuanngoravit niaqqut ulissimavoq qiinik.
 Qitornatit kissumiaannarpatit tunillugit sineriavit piinik.
 Akullequtaasut merlertutut ilinni perortugut tamaani
 kalaallinik imminik taajumavugut niaqquit ataqqinartup saani.
 Atortillugillu tamaasa pisit ingerlaniarusuleqaagut
 nutarterlugillu noqitsigisatit siumut, siumut piumaqaagut.
 Inersimalersut ingerlanerat tungaalitsiterusuleqaarput,
 oqaatsit «aviisit» qanoq kingunerat atussasoq erinigileqaarput.
 Taqilluni naami atunngiveqaaq, kalaallit siumut makigitsi.
 Inuttut inuuneq pigiuminaqaaq, saperasi isumaqaleritsi.
Цюрих

Цюрих (; швейц. "Züri", , ) — Швейцариысь тужгес но бадӟымез кар, Цюрих кантонлэн шоркарез. Интыяськемын Швейцарилэн уйшор палаз, Цюрих ты дуре, Лиммат шурлэн кутскон дораз, Утлиберг но Цюрихберг гурезьёс вискы.
Городын ог 428 сюрс адями улэ (2018-тӥ арлэн пумызъя).
Гренландилэн флагез

Гренландилэн флагез — Гренландилэн одӥгез кун символэз (гербеныз но гимнэныз ӵош ик). Со 1985-тӥ арын 21-тӥ инвожое кутэмын. Солэн пропорциосыз 2:3, авторез — Thue Christiansen. Флаг горд но тӧдьы буёлъёсын суредамын.
Гренландилэн гербез

Гренландилэн гербез — Гренландилэн одӥгез кун символэз (флагеныз но гимнэныз ӵош ик). Солэн вылтусыз XVII даурын кылдэм, туала версизэ суредаз Гренландиысь художник Йенс Росинг. Со 1989-тӥ арын 1-тӥ куартолэзе юнматэмын вал.
Герб луэ лыз буёл вылын суредам тӧдьы гондыр. Полярной гондыр возьматэ туж кезьыт, тол куазез но национальной пӧйшурез — тӧдьы гондырез. Лыз буёл возьматэ Уйпал Йӧ но Атлантической океанъёслэсь вузэс, кудӥз Гренландиез котькуд ласянь котыртэ.
Симониха шур

Симониха — Удмуртиысь шур. Потэ Ужуиха станция дорысь, бызе Сарапул ёрослэн музъеметӥз нюлэсъёс пыр но Сарапул карысь Симониха микрорайонын Каме усе.
Кузьдалаез — 14 иськем.
Пильва

Пильва — Пермь шаерысь шур. Со кылдэ Уйпал Пильва но Лымшор Пильва шуръёслэн огазе кариськемзылэсь, Коми Республикалэн кунгожезлэсь 8 иськемын. Бызе Чердынь ёрослэн музъеметӥз нюлэсо интыостӥ но усе Кам шуре, солэн Волгае усён интыезлэсь 1056 иськемен. Пильвалэн кузьдалаез — 214 иськем, ву люкаськон музъемлэн быдӟалаез — 2020 квадрат иськем.
Шур дурын Пильва каргурт сылэ.
Йӧл

Йӧл — кизер маке, кудзэ потто лактация дыръя йӧлынсюдӥсь пӧйшуръёслэн но адямиослэн йӧлнёредъёссы. Нылкышно йӧллэн калорийностез 65—70 ккал/100 г, pH = 6,9—7,5, плотностез 1,030—1,032 г/см³, хими составез: ву 87,4 %, казеин 0,91 %, альбумин но глобулин 1,23 %, кӧй 3,76 %, йӧл сахар 6,29 %, пень 0,31 %; со сяна йӧлын озьы ик вань кӧня ке минеральной сылалъёс но А, В, С, D витаминъёс.
Пудоослэн йӧлзы — дунолыко сиён-юон. Адямиос тужгес ик трос скал йӧлэз юо, ӧжытгес — кеч, ыж, вал, дуэ, эшак, буйвол, зебу но пужей йӧлэз. Йӧллэн составаз пыро ву, белокъёс, кӧй, йӧл сахар (лактоза), минеральной веществоос (со лыдын микроэлементъёс), витаминъёс, ферментъёс, гормонъёс, иммунной телоос, газъёс, микроорганизмъёс, пигментъёс.
Кӧс йӧл

Кӧс йӧл — порошок выллем сиён-юон, кудзэ лэсьто, азьвыл ик напчытэм йӧлэз кӧсатъяса. Нырысьсэ кӧс йӧл лэсьтэмын вал 1802-тӥ арын Россиын; промышленной амалэн сое XIX даурлэн пумаз лэсьтыны кутскизы.